A4-0037/97

Πρόταση κανονισμού του Συμβουλίου όσον αφορά τη σήμανση του βοείου κρέατος και των προϊόντων με βάση το βόειο κρέας (COM(96)0460 - C4-0546/96 - 96/0229(CNS))

εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Προοίμιο

>Αρχικό κείμενο>

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

>Κείμενο μετά την ψηφοφορία στο ΕΚ>

ΤΟ ΕΥΡΩΠΑΙΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 100Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

(Τροπολογία 2)

Αιτιολογική σκέψη 1

>Αρχικό κείμενο>

ότι για να βελτιωθεί η ποιότητα των στοιχείων που παρέχονται στους καταναλωτές για θέματα που τους αφορούν σχετικά με το βόειο κρέας και τα προϊόντα με βάση το βόειο κρέας, πρέπει να θεσπισθεί ειδικό σύστημα σήμανσης στον τομέα του βοείου κρέατος[semigr ] ότι, ως βόειο κρέας και προϊόντα με βάση το βόειο κρέας να νοούνται ορισμένα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος4[semigr ] ότι τα κράτη μέλη μπορεί να αποφασίσουν να επεκτείνουν το σύστημα σήμανσης σε άλλα μεταποιημένα προϊόντα που περιέχουν βόειο κρέας[semigr ]

>Κείμενο μετά την ψηφοφορία στο ΕΚ>

ότι για να βελτιωθεί η ποιότητα των στοιχείων που παρέχονται στους καταναλωτές για θέματα που τους αφορούν σχετικά με το βόειο κρέας και τα προϊόντα με βάση το βόειο κρέας, για να αποφευχθεί η παραπλάνηση των καταναλωτών και για να προστατευθεί η δημόσια υγεία, πρέπει να θεσπισθεί ειδικό σύστημα σήμανσης στον τομέα του βοείου κρέατος[semigr ] ότι, ως βόειο κρέας και προϊόντα με βάση το βόειο κρέας να νοούνται ορισμένα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος4[semigr ] ότι τα κράτη μέλη θα πρέπει να εναρμονίσουν σε εύλογο χρονικό διάστημα την επέκταση του συστήματος σήμανσης σε άλλα μεταποιημένα προϊόντα που περιέχουν βόειο κρέας[semigr ]

(Τροπολογία 3)

Αιτιολογική σκέψη 2

>Αρχικό κείμενο>

ότι, ένα τέτοιο σύστημα σήμανσης πρέπει να είναι προαιρετικό για τους επιχειρηματίες και τις οργανώσεις εμπορείας του βοείου κρέατος και των προϊόντων με βάση το βόειο κρέας κατά την έννοια ότι οι επιχειρηματίες και οργανώσεις που επιθυμούν να τοποθετήσουν σήμανση στο βόειο κρέας και τα προϊόντα με βάση το βόειο κρέας θα πρέπει να τηρήσουν τον παρόντα κανονισμό[semigr ]

>Κείμενο μετά την ψηφοφορία στο ΕΚ>

ότι, ένα τέτοιο σύστημα σήμανσης πρέπει να είναι υποχρεωτικό για τους επιχειρηματίες και τις οργανώσεις εμπορείας του βοείου κρέατος και των προϊόντων με βάση το βόειο κρέαςκαι ότι η υποχρέωση αυτή εκπληρώνεται με την τήρηση του παρόντος κανονισμού[semigr ]

(Τροπολογία 4)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι οι απαιτήσεις που προβάλλονται σε ένα σύστημα σήμανσης πρέπει να πληρούν ελάχιστες προδιαγραφές που ανταποκρίνονται στις προσδοκίες των καταναλωτών και είναι δυνατόν να πληρούνται στα σημεία πώλησης των προϊόντων[semigr ] ότι τα κράτη μέλη πρέπει να είναι ελεύθερα να προβλέπουν περαιτέρω απαιτήσεις που πρέπει να καλύπτει το σύστημα σήμανσης οι οποίες υπερβαίνουν το πεδίο εφαρμογής του παρόντος κανονισμού[semigr ]

(Τροπολογία 5)

Αιτιολογική σκέψη 6

>Αρχικό κείμενο>

ότι οι επιχειρηματίες και οι οργανώσεις που εισάγουν από τρίτες χώρες στην Κοινότητα βόειο κρέας και προϊόντα με βάση το κρέας μπορούν επίσης να τοποθετούν στα προϊόντα τους σήμανση σύμφωνα με τον παρόντα κανονισμό[semigr ] ότι πρέπει επομένως να ληφθούν μέτρα ώστε το εισαγόμενο βόειο κρέας να συμπεριληφθεί στο σύστημα σήμανσης[semigr ] ότι τα μέτρα αυτά πρέπει να εξασφαλίζουν ότι οι ρυθμίσεις οι σχετικές με τη σήμανση του εισαγόμενου βοείου κρέατος και των προϊόντων με βάση το κρέας θα είναι εξίσου αξιόπιστες με τις ισχύουσες για το κοινοτικό βόειο κρέας[semigr ]

>Κείμενο μετά την ψηφοφορία στο ΕΚ>

ότι οι επιχειρηματίες και οι οργανώσεις που εισάγουν από τρίτες χώρες στην Κοινότητα βόειο κρέας και προϊόντα με βάση το κρέας θα πρέπει επίσης να τοποθετούν στα προϊόντα τους σήμανση σύμφωνα με τον παρόντα κανονισμό[semigr ] ότι πρέπει επομένως να ληφθούν μέτρα ώστε το εισαγόμενο βόειο κρέας να συμπεριληφθεί στο σύστημα σήμανσης[semigr ] ότι τα μέτρα αυτά πρέπει να εξασφαλίζουν ότι οι ρυθμίσεις οι σχετικές με τη σήμανση του εισαγόμενου βοείου κρέατος και των προϊόντων με βάση το κρέας θα είναι εξίσου αξιόπιστες με τις ισχύουσες για το κοινοτικό βόειο κρέας[semigr ]

(Τροπολογία 6)

Άρθρο 1, παράγραφος 1

>Αρχικό κείμενο>

1. Εάν ένας επιχειρηματίας ή οργάνωση, όπως ορίζεται στο άρθρο 2, επιθυμεί να τοποθετήσει σήμανση στο βόειο κρέας ή στα προϊόντα με βάση το βόειο κρέας κατά τρόπο λεπτομερή στο σημείο πώλησης, αυτό θα πρέπει να γίνεται σύμφωνα με τον παρόντα κανονισμό.

>Κείμενο μετά την ψηφοφορία στο ΕΚ>

1. Επιχειρηματίες ή οργανώσεις, όπως ορίζονται στο άρθρο 2, που πωλούν βόειο κρέας ή προϊόντα με βάση το βόειο κρέας θα τοποθετούν κατά τον παρόντα κανονισμό σήμανση κατά τρόπο λεπτομερή στο σημείο πώλησης.

(Τροπολογία 7)

Άρθρο 2, πρώτο εδάφιο, δεύτερη παύλα

>Αρχικό κείμενο>

- «Ετικέτα»: σήμα προσδεδεμένο σε ξεχωριστό τεμάχιο ή τεμάχια κρέατος ή στο υλικό συσκευασίας τους ή τα στοιχεία που παρέχονται στον καταναλωτή στο σημείο πώλησης[semigr ]

>Κείμενο μετά την ψηφοφορία στο ΕΚ>

- «Ετικέτα»: σήμα προσδεδεμένο σε ξεχωριστό τεμάχιο ή τεμάχια κρέατος ή στο υλικό συσκευασίας τους ή τα στοιχεία που παρέχονται στον καταναλωτή στο σημείο πώλησης[semigr ] εφόσον η ετικέτα δεν έχει προσδεθεί σε ξεχωριστό τεμάχιο ή τεμάχια κρέατος ή στο υλικό συσκευασίας τους, πρέπει να εξασφαλισθεί ότι θα παρέχονται στους καταναλωτές σαφείς πληροφορίες στο σημείο πώλησης[semigr ]

(Τροπολογία 8)

Άρθρο 2, δεύτερο εδάφιο

>Αρχικό κείμενο>

Τα κράτη μέλη μπορεί να αποφασίσουν να επεκτείνουν το σύστημα αυτό και στα μεταποιημένα προϊόντα που περιέχουν προϊόντα που αναφέρονται στην πρώτη περίπτωση, συμπεριλαμβανομένων των καλλυντικών και των φαρμακευτικών προϊόντων.

>Κείμενο μετά την ψηφοφορία στο ΕΚ>

Μέσα σε ένα χρόνο από την θέση σε ισχύ του παρόντος κανονισμού, θα επεκταθεί, με τους κατάλληλους τρόπους, το σύστημα και το περιεχόμενο της σήμανσης που προβλέπεται από τον παρόντα κανονισμό και στα μεταποιημένα προϊόντα που περιέχουν βόειο κρέας και προϊόντα με βάση το βόειο κρέας.

(Τροπολογία 9)

Άρθρο 3, παράγραφος 1, τρίτη παύλα

>Αρχικό κείμενο>

- το σύστημα ελέγχου το οποίο θα εφαρμόζεται σε όλα τα στάδια παραγωγής και πώλησης, συμπεριλαμβανομένων των ελέγχων που πρέπει να διενεργούνται, και το ανεξάρτητο όργανο το οποίο ορίζεται από τον επιχειρηματία ή την οργάνωση

>Κείμενο μετά την ψηφοφορία στο ΕΚ>

- το σύστημα ελέγχου το οποίο θα εφαρμόζεται σε όλα τα στάδια παραγωγής και πώλησης, συμπεριλαμβανομένων των ελέγχων που πρέπει να διενεργούνται, και το ανεξάρτητο όργανο το οποίο ορίζεται από τον επιχειρηματία ή την οργάνωση μέσα από κατάλογο οργανισμών εγκεκριμένο από την προαναφερθείσα δημόσια αρχή

(Τροπολογία 10)

Άρθρο 3, παράγραφος 4, πρώτο εδάφιο

>Αρχικό κείμενο>

4. Όταν οι αρμόδιες αρχές όλων των ενδιαφερομένων κρατών μελών εγκρίνουν την υποβληθείσα προδιαγραφή, ο ενδιαφερόμενος επιχειρηματίας ή οργάνωση πρέπει να δικαιούται να τοποθετεί σήμανση επί του βοείου κρέατος και των προϊόντων αυτού αρκεί η ετικέτα να περιλαμβάνει το όνομα ή το λογότυπό του.

>Κείμενο μετά την ψηφοφορία στο ΕΚ>

4. Όταν οι αρμόδιες αρχές όλων των ενδιαφερομένων κρατών μελών εγκρίνουν την υποβληθείσα προδιαγραφή, ο ενδιαφερόμενος επιχειρηματίας ή οργάνωση πρέπει να τοποθετεί σήμανση επί του βοείου κρέατος και των προϊόντων αυτού αρκεί η ετικέτα να περιλαμβάνει το όνομα ή το λογότυπό του.

(Τροπολογία 11)

Άρθρο 4, παράγραφος 1

>Αρχικό κείμενο>

1. Εάν η παραγωγή βοείου κρέατος ή προϊόντων με βάση το βόειο κρέας, πραγματοποιείται εν όλω ή εν μέρει σε τρίτη χώρα, οι επιχειρηματίες και οι οργανώσεις πρέπει να έχουν το δικαίωμα να τοποθετούν σήμανση για το βόειο κρέας και τα προϊόντα με βάση το βόειο κρέας σύμφωνα με τον παρόντα κανονισμό εάν, επιπλέον από την τήρηση των απαιτήσεων που ορίζονται στο άρθρο 3, έχουν λάβει έγκριση των προδιαγραφών τους από την αρμόδια για το θέμα αυτό αρχή και από κάθε ενδιαφερόμενη τρίτη χώρα.

>Κείμενο μετά την ψηφοφορία στο ΕΚ>

1. Εάν η παραγωγή βοείου κρέατος ή προϊόντων με βάση το βόειο κρέας, πραγματοποιείται εν όλω ή εν μέρει σε τρίτη χώρα, οι επιχειρηματίες και οι οργανώσεις πρέπει να τοποθετούν σήμανση για το βόειο κρέας και τα προϊόντα με βάση το βόειο κρέας σύμφωνα με τον παρόντα κανονισμό. Πέραν από την τήρηση των απαιτήσεων που ορίζονται στο άρθρο 3, θα πρέπει να έχουν λάβει έγκριση των προδιαγραφών τους από την αρμόδια για το θέμα αυτό αρχή και από κάθε ενδιαφερόμενη τρίτη χώρα.

(Τροπολογία 12)

Άρθρο 5, παράγραφος 1, πρώτη παύλα

>Αρχικό κείμενο>

- το κράτος μέλος, την περιφέρεια κράτους μέλους ή την τρίτη χώρα γέννησης, το φύλο του ζώου[semigr ]

>Κείμενο μετά την ψηφοφορία στο ΕΚ>

- το κράτος μέλος, την περιφέρεια κράτους μέλους ή την τρίτη χώρα γέννησης, το φύλο του ζώου, τη ράτσα, τη μέθοδο αναπαραγωγής του ζώου[semigr ]

(Τροπολογία 13)

Άρθρο 5, παράγραφος 1, παύλα 1α (νέα)

>Κείμενο μετά την ψηφοφορία στο ΕΚ>

- ενδεχόμενες παρεμβάσεις στο έμβρυο ή τη διαγονιδιακή καταγωγή του ζώου[semigr ]

(Τροπολογία 14)

Άρθρο 5, παράγραφος 1, παύλα 3α (νέα)

>Κείμενο μετά την ψηφοφορία στο ΕΚ>

- άλλες πληροφορίες σχετικά με χορηγηθέντα αντιβιοτικά ή τονωτικά/διεγερτικά[semigr ]

(Τροπολογία 15)

Άρθρο 5, παράγραφος 1, τέταρτη παύλα

>Αρχικό κείμενο>

- τα κράτη μέλη, τις περιφέρειες κρατών μελών ή τις τρίτες χώρες όπου πραγματοποιήθηκε ολόκληρη η διαδικασία πάχυνσης ή τουλάχιστον το 80% αυτής,

>Κείμενο μετά την ψηφοφορία στο ΕΚ>

- τα κράτη μέλη, τις περιφέρειες κρατών μελών ή τις τρίτες χώρες όπου πραγματοποιήθηκε η διαδικασία πάχυνσης,

(Τροπολογία 16)

Άρθρο 5, παράγραφος 1α (νέα)

>Κείμενο μετά την ψηφοφορία στο ΕΚ>

1α. Σε περίπτωση που σε ένα σημείο πώλησης προσφέρεται βόειο κρέας από διάφορες χώρες προέλευσης, στην ετικέτα θα πρέπει να ακολουθείται ένα σαφές σύστημα κατάταξης.

(Τροπολογία 17)

Άρθρο 5, παράγραφος 2

>Αρχικό κείμενο>

2. Όταν το βόειο κρέας και τα προϊόντα με βάση το βόειο κρέας περιέχουν κρέας από διαφορετικά ζώα το σήμα πρέπει να περιλαμβάνει μόνο στοιχεία σύμφωνα με την παράγραφο 1 τα οποία είναι κοινά για όλα αυτά τα κρέατα.

>Κείμενο μετά την ψηφοφορία στο ΕΚ>

2. Όταν το βόειο κρέας και τα προϊόντα με βάση το βόειο κρέας περιέχουν κρέας από διαφορετικά ζώα το σήμα πρέπει να περιλαμβάνει στοιχεία σύμφωνα με την παράγραφο 1 τα οποία είναι κοινά για όλα αυτά τα κρέατα.

(Τροπολογία 18)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α

Τα κράτη μέλη επιβάλλουν διοικητικές και οικονομικές κυρώσεις σε όσους δεν τηρούν τις υποχρεώσεις που επιβάλλει ο παρών κανονισμός ή δεν ασκούν με τον κατάλληλο τρόπο τους προβλεπόμενους ελέγχους των διαδικασιών και της ουσίας της σήμανσης.

(Τροπολογία 19)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

Κάθε κράτος μέλος υποβάλλει στην Επιτροπή ετησίως και για πρώτη φορά μέχρι την 1η Ιουλίου 1998 έκθεση σχετικά με την εφαρμογή του εν λόγω κανονισμού.

(Τροπολογία 20)

Άρθρο 8

>Αρχικό κείμενο>

Η Επιτροπή θεσπίζει τις λεπτομέρειες εφαρμογής του παρόντος κανονισμού σύμφωνα με τη διαδικασία που ορίζεται στο άρθρο 27 του κανονισμού (ΕΟΚ) αριθ. 805/68. Οι λεπτομέρειες δύνανται να περιλαμβάνουν, κυρίως, τα στοιχεία πρέπει να περιέχονται στις ετικέτες στο πλαίσιο του άρθρου 5.

>Κείμενο μετά την ψηφοφορία στο ΕΚ>

Η Επιτροπή θεσπίζει το αργότερο έως την 1η Απριλίου 1997 τις λεπτομέρειες εφαρμογής του παρόντος κανονισμού σύμφωνα με τη διαδικασία που ορίζεται στο άρθρο 27 του κανονισμού (ΕΟΚ) αριθ. 805/68. Οι λεπτομέρειες δύνανται να περιλαμβάνουν, κυρίως, τα στοιχεία πρέπει να περιέχονται στις ετικέτες στο πλαίσιο του άρθρου 5.

(Τροπολογία 21)

Άρθρο 9, δεύτερο εδάφιο

>Αρχικό κείμενο>

Εφαρμόζεται από 1ης Ιανουαρίου 1997.

>Κείμενο μετά την ψηφοφορία στο ΕΚ>

Εφαρμόζεται από 1ης Ιουλίου 1997.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη σήμανση του βοείου κρέατος και των προϊόντων με βάση το βόειο κρέας (COM(96)0460 - C4-0546/96 - 96/0229(CNS))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0460 - 96/0229(CNS)) ((EE C 349 της 20.11.1996, σελ. 14)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0546/96),

- θεωρώντας ότι η νομική βάση που πρότεινε η Επιτροπή δεν είναι η προσήκουσα και ότι θα έπρεπε να γίνει μνεία των άρθρων 189 Β και 100 Α,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, καθώς και της Επιτροπής Νομικών Θεμάτων και Δικαιωμάτων των Πολιτών (A4-0037/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή του θέση που θα εγκρίνει σύμφωνα με το άρθρο 189Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά και ζητεί την έναρξη της διαδικασίας συνεννόησης[semigr ]

5. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. υπενθυμίζει ότι η Επιτροπή υποχρεούται να υποβάλει στο Κοινοβούλιο κάθε τροποποίηση που θα επέφερε ενδεχομένως στην πρότασή της όπως την τροποποίησε[semigr ]

7. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.